Video Tavanul unui supermarket din Bucureşti s-a prăbuşit peste o femeie de 70 de ani. Bătrâna, transportată de urgenţă la spital
O femeie de 70 de ani a fost prinsă sub tavanul prăbuşit al unui supermarket din Bucureşti. Bătrâna a fost transportată de urgenţă la spital, iar magazinul a fost închis.
Potrivit ISU Bucureşti-Ilfov, incidentul s-a produs la un supermarket de pe strada Liviu Rebreanu. Acolo s-a desprins o bucată de tavan, de aproximativ doi metri pătraţi, care a căzut peste o persoană, scrie news.ro.
"Victima (femeie 70 ani) a fost preluată de un echipaj medical, în stare de conştienţă, ulterior fiind transportată la Spitalul Pantelimon, cu traumatisme minore. Celelalte 10 persoane au iesit din interior fără probleme, iar magazinul a fost închis", a transmis sursa citată.
La intervenţie au participate două autospeciale de stingere şi un echipaj medical în sprijin.